Skriaudžių šventoriaus koplyčia
54°44′31″š. pl. 23°39′43″r. ilg.﻿ / ﻿54.741978°š. pl. 23.661865°r. ilg.﻿ / 54.741978; 23.661865 Skriaudžių šventoriaus koplyčia – Prienų rajono savivaldybėje, Skriaudžių Šv. Lauryno bažnyčios statinių kompleksui priklausiusi koplyčia. Stovėjo šventoriuje, tolimajame kampe nuo įėjimo vartų, už bažnyčios. Apeigos koplyčioje nebuvo vykdomos, tarnavo kaip sandėlis bažnytiniam inventoriui. Medinis pastatas statytas greičiausiai prieš šimtmetį ar daugiau. Panašus į varpinę, bet dokumentuose oficialiai registruotas kaip koplyčia. Koplyčia 5x5 metrų dydžio, 7 metrų aukščio, medinio karkaso. Stogas – vienšlaitis, dengtas skarda. 2022 m. lapkričio 20 d. šventoriaus koplyčioje kilo gaisras, sunaikinęs pastatą. Kaip įtariama, koplyčia buvo padegta, nes padegėją galimai užfiksavo vaizdo stebėjimo kameros. Kultūros vertybių registre koplyčia nebuvo registruota. Kultūros paveldo departamento atstovas pareiškė, kad sieks išsaugoti visus išlikusius autentiškus elementus, tarp jų – XX a. pirmos pusės vertingą kalvio darbo kryžių.